Istraga o napadu na vojnike SAD
Osumnjičeni za napad na frankfurtskom aerodromu, u kojem su poginula 2 vojnika SAD, priznao da je želeo da napadne američko osoblje
Napad se dogodio juče u blizini terminala za međunarodne dolaske na frankfurtskom aerodromu. Najmanje 12 pripadnika bezbednosne jedinice američkih vazduhoplovnih snaga, doletelo je iz Britanije i ukrcalo u autobus koji je trebalo da ih preveze do američke vojne baze Ramštajn u Nemačkoj, iz koje se vojnici obično upućuju na dalje operaciju u Iraku, Kuvajtu ili Avganistanu. Predstavnici policije su saopštili da je optuženi prišao autobusu, počeo da se raspravlja sa vojnicima, a potom izvukao poluautomatsko oružje i počeo da puca uzvikujući „Alahu Akbar“ odnosno „Bog je veliki“ na arapskom. Posle devet ispaljenih metaka, pištolj se zaglavio, a u pucnjavi su poginula dva vojnika, dok su dva ranjena. Jedan od prisutnih američkih vojnika pritrčao je i zgrabio napadača, koji je nastavio da uzvikuje „Džihad“. rekao je predsednik SAD. Predsednik Obama je sinoć povodom napada održao vanrednu konferenciju za novinare u Beloj kući, dok je nemačka kancelarka Angela Merkel obećala da će učiniti sve da se ovaj napad istraži. Neimenovani izvori navode da je napadač 21-ogodišnji Arid Uka – nemački državljanin iz Kosovske Mitrovice, posvećen islamu, koji je radio na aerodromu u Frankfurtu. Njegovi roditelji su se pre oko 40 godina sa Kosova preselili u Nemačku. Ujak osumnjičenog, Redžep Uka, sinoć je agenciji Asošijeted pres na Kosovu rekao da ne može da veruje da je njegov sestrić učinio tako nešto, jer je cela porodica proamerički orijentisana. Kosovske vlasti su takođe najoštrije osudile taj napad. izjavio je predsednik Kosova, Bedžet Pacoli. Američka vojna baza Ramštajn u Nemačkoj je već nekoliko puta bila meta terorističkih napada, među kojima je i onaj iz 1986. kada su u bombaškom napadu poginula tri vojnika, a ranjeno 230. Sud je taj napad kasnije pripisao libijskoj obaveštajnoj službi.